Euroopa Liidu Teataja L 263 , 26/09/1998 Lk 0012 - 0014



Komisjoni määrus (EÜ) nr 2042/98, 25. september 1998, sealiha eraladustusabi andmise eritingimuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 3290/94, [2] eriti selle artikli 4 lõiget 6 ja artikli 5 lõiget 4, ning arvestades, et: sealiha puhul võib võtta sekkumismeetmeid juhul, kui ühenduse tüüpilistel turgudel on searümpade keskmine hind madalam kui 103 % baashinnast ning tõenäoliselt jääb sellest madalamaks; turuolukorda iseloomustab hindade märgatav langus nimetatud tasemest madalamale; hooajalisi ja tsüklilisi suundumusi silmas pidades võib selline olukord olla püsiv; tuleb võtta sekkumismeetmed; kõnealuse meetmed võivad piirduda eraladustusabi andmisega; silmas pidades praeguse kriisi võimalikku kestust sealihasektoris, on asjakohane kohustada ettevõtjaid eksportima ladustuslepingutega hõlmatud tooteid, et vältida nende toodete tagasitulekut ühenduse turule pärast laost ära viimist; kõnealune eksport peaks toimuma vastavalt teatavatele komisjoni määruses (EMÜ) nr 3444/90 [3] (viimati muudetud määrusega (EÜ) nr 3533/93 [4]) esitatud sätetele; nõukogu määruse (EMÜ) nr 2763/75 [5] artikliga 3 nähakse ette võimalus ladustamisaja lühendamiseks või pikendamiseks; seetõttu tuleks lisaks konkreetse ladustamisaja eest antava abi summale kindlaks määrata ka kõnealuse aja lühendamise või pikendamise korral liidetavad või mahaarvatavad summad; lepingute sõlmimisest tuleneva haldus- ja kontrollitegevuse hõlbustamiseks tuleks kindlaks määrata miinimumkogused; tagatis tuleks kindlaks määrata nii, et see kohustab ladustajat oma kohustusi täitma; käesolevas määruses sätestatud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Taotlusi eraladustusabi saamiseks võib määruses (EMÜ) nr 3444/90 sätestatud korras esitada alates 28. septembrist 1998. Abi saamise tingimustele vastavate toodete loetelu ja asjakohased summad esitatakse käesoleva määruse lisas. 2. Ilma et see piiraks määruse (EMÜ) nr 3444/90 artikli 3 lõike 4 sätete kohaldamist, tuleb kõik lepinguga hõlmatud tooted eksportida hiljemalt kuuekümnendal päeval pärast maksimaalse lepingulise ladustamisaja lõppu, kasutades üht kolmest võimalusest, mis on sätestatud kõnealuse määruse artikli 9 lõikes 4. 3. Määruse (EMÜ) nr 3444/90 artikli 6 lõike 3 sätteid kohaldatakse mutatis mutandis eksportimata koguste suhtes. 4. Kui ladustamisaega pikendatakse või lühendatakse, kohandatakse vastavalt ka abisummat. Liidetavad ja mahaarvatavad summad kuu ja päeva kohta on sätestatud nimetatud lisa veergudes 6 ja 7. Artikkel 2 Ühe lepingu ja ühe toote kohta on miinimumkogused järgmised: a) 10 tonni konditustatud toodete puhul; b) 15 tonni kõigi muude toodete puhul. Artikkel 3 Tagatis on 20 % lisas sätestatud abisummadest. Artikkel 4 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. september 1998 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 349, 31.12.1994, lk 105. [3] EÜT L 333, 30.11.1990, lk 22. [4] EÜT L 321, 23.12.1993, lk 9. [5] EÜT L 282, 1.11.1975, lk 19. -------------------------------------------------- LISA (eküüd tonni kohta) | CN-kood | Tooted, mille puhul abi antakse | Abisumma ladustamisaja eest pikkusega | Liidetav või mahaarvatav summa | 4 kuud | 5 kuud | 6 kuud | päeva kohta | kuu kohta | 1 | 2 | 3 | 4 | 5 | 6 | 7 | ex 0203 | Kodusealiha, värske või jahutatud: | | | | | | ex 02031110 | Poolrümbad koos pea ja neerurasvaga või ilma nendeta, kuid ilma esijalgade, saba, neerude, vahelihase kõõluselise osa ja selgroota | 315 | 352 | 389 | 37 | 1,24 | ex 02031211 | Rümba tagaosad | 379 | 421 | 463 | 42 | 1,41 | ex 02031219 | Õlatükid | 379 | 421 | 463 | 42 | 1,41 | ex 02031911 | Esiosad | 379 | 421 | 463 | 42 | 1,41 | ex 02031913 | Seljatükid, koos kaelatükiga või ilma, või kaelatükid eraldi, seljatükid koos tagaosaga või ilma selleta | 379 | 421 | 463 | 42 | 1,41 | ex 02031915 | Searümba küljetükid tervikuna või nelinurkselt lõigatuna | 197 | 230 | 263 | 33 | 1,09 | ex 02031955 | Searümba küljetükid tervikuna või nelinurkselt lõigatuna, ilma kamara ja ribideta | 197 | 230 | 263 | 33 | 1,09 | ex 02031955 | Rümba konditustatud tagaosad, õlatükid, esiosad, seljatükid koos kaelatükiga või ilma või kaelatükid eraldi, seljatükid koos tagaosaga või ilma selleta | 379 | 421 | 463 | 42 | 1,41 | ex 02031955 | Konditustatud jaotustükid, mis on saadud keskosast, koos kamara ja rasvaga või ilma nendeta | 290 | 325 | 360 | 35 | 1,17 | ex 02031959 | Kondiga jaotustükid, mis on saadud keskosast, koos kamara ja rasvaga või ilma nendeta | 290 | 325 | 360 | 35 | 1,17 | --------------------------------------------------